বিশ্বকাপের শুরুর দিনেই গোটা দেশকে একরাশ লজ্জা উপহার দিয়েছেন ফুটবলাররা। বিশ্বমঞ্চে হেঁট হয়েছে দেশের সম্মান। তাই সৌদি আরবের তিন ফুটবলারের বিরুদ্ধে কড়া ব্যবস্থা নেওয়ার কথা জানিয়ে দিলেন দেশের ফুটবল সংস্থার প্রধান আদেল এজ্জাত।

এই বিষয়ে অন্যান্য খবর

প্রথম ম্যাচেই ইতিহাস! কয়েক দশকের রেকর্ড চূর্ণ করে চমকে দিল রাশিয়া
বিশ্বকাপের শুরুতেই সৌদি! মুখে গ্যাঁজলা তুলে এই সৌদিকেই আটকেছিলেন এক বাঙালি


রাশিয়ার বিরুদ্ধে খেলতে নেমে কার্যত কোনও প্রতিরোধই গড়ে তুলতে পারেনি সৌদি। ৫ গোলে বিধ্বস্ত হতে হয়েছে মধ্যপ্রাচ্যের দেশকে। এমন হতাশা জনক পারফরম্যান্সের পর প্রকাশ্যেই ক্ষোভ উগরে দিলেন দেশের ফুটবল সংস্থার সর্বময় কর্তা।
আদেল এজাজ জানিয়ে দিলেন, দেশে ফিরলেই কঠোর শাস্তি হবে ওমর হাওয়াসাউয়ি, আবদুল্লা আল মাউফ এবং মহম্মদ আল সালাউই-এর। সৌদির এক সংবাদপত্রে এজাজ জানান, ‘‘হারে আমরা প্রত্যেকেই হতাশ। এমন ফলাফল মোটেই আশাব্যঞ্জক নয়। কারণ, রাশিয়া ম্যাচের ফলাফল আমাদের কঠোর প্রস্তুতির কোনও ছাপই ছিল না।’’
অবশ্য শুধুমাত্র ফুটবল কর্তাই নন, জেনারেল স্পোর্টস অথরিটি-র কর্তা আব্দুল মহসিন আল শেখও চটেছেন ফুটবলারদের এমন পারফরম্যান্সের পর। তিনি এই খেলাকে আবার প্রহসন বলে কটাক্ষ করেছেন। তিনি আরও বলেছেন, ‘‘ফুটবলারদের জন্য সেরা টেকনিকাল সাপোর্ট, অর্থ সমস্ত কিছুই দেওয়া হয়েছিল। তারপরে এমন ফলাফল আমাকে ক্রুদ্ধ করে তুলেছে।’’
যাইহোক, যদিও স্পষ্ট নয়, শাস্তি বলতে কী বোঝাতে চেয়েছেন ফুটবল কর্তা এজাজ। যে দেশে এখনও ফাঁসির মতো শাস্তি বহাল রয়েছে, সেই দেশে এমন হুংকার শুনেই শিঁড়দাড়া বেয়ে শীতল স্রোত বয়ে গিয়েছে সংশ্লিষ্ট তিন ফুটবলারদের।